b'\n_START_ARTICLE_\nDu levande\n_START_SECTION_\nOm filmen\n_START_PARAGRAPH_\nDu levande skiller sterkt ut fra hva som er vanlig. Filmen holder ikke samme dramaturgiske m\xc3\xb8nster som vanlige filmer, og best\xc3\xa5r istedenfor en sammenhengende historie av mange ulike stiliserte tabl\xc3\xa5er som gjennom sitt visuelle uttrykk er ment \xc3\xa5 fortelle noe om medmennesklige forhold, enten de er nyforelskede ungpiker, gamle ektepar, p\xc3\xa5 jobb eller fest. De ulike tabl\xc3\xa5ene har ikke n\xc3\xb8dvendigvis noe til felles eller noe slektskap, selv om enkelte vil se en sammenheng mellom de ulike handlingslinjene._NEWLINE_De til sammen 58 tabl\xc3\xa5ene, er stort sett skutt med stillest\xc3\xa5ende kamera, der hver enkelt scene er filmet i \xc3\xa9n sammenhengende tagning. Scenene er ogs\xc3\xa5 ofte skutt fra lang avstand._NEWLINE_Hvis man skal konkludere med et tema i filmen, kan dette sies \xc3\xa5 v\xc3\xa6re \xc2\xabmenneskelige relasjoner i det til dels vanskelige fenomenet kalt livet.\xc2\xbb Hverdagsmenneskets kamp for tilv\xc3\xa6relsen. En gjennomg\xc3\xa5ende sitat i filmen er \xc2\xabdet kommer en dag i morgen\xc2\xbb. Karakterene i filmen har vansker for \xc3\xa5 vise glede over dette uttrykket. Regiss\xc3\xb8r Roy Andersson sier i et intervju med Magasinet RUSHPRINT \xc2\xab- Jeg har fors\xc3\xb8kt \xc3\xa5 skape en spennvidde i filmen, gjennom \xc3\xa5 omtale viktige politiske, sosiale, \xc3\xb8konomiske og sosiologiske saker \xe2\x80\x93 og i bunnen vise hvor s\xc3\xa5rbart mennesket er, i alle sjikt og aldrer\xc2\xbb\n_START_SECTION_\nOm produksjonen\n_START_PARAGRAPH_\nFilmen tok 3 \xc3\xa5r \xc3\xa5 produsere, da mesteparten av scenene ble skutt i studio, inkludert det som i filmen oppleves som ute-scener. If\xc3\xb8lge magasinet Film & Kino (oktober 2007), har Du levande kostet \xc2\xab62 kilometer film og 100 000 arbeidstimer\xc2\xbb. Roy Andersson p\xc3\xa5 sin side, har mistet noe av lysten til \xc3\xa5 lage film igjen p\xc3\xa5 bakgrunn av at han synes prosessen med \xc3\xa5 skaffe finansiering er for slitsomt.'